  Туспуктэм: Руслан Нуриахметов Майя Бывальцева 0+ 25-тӥ инвожое Можгаын бигеръёслэн Сабантуй элькун шулдыръяськонзы ортчоз. Праздникез 13 часын лулчеберетъя но спортъя «Можга» центрын Удмуртиысь но Татарстанысь делегациослэн парадэнызы усьтозы. Со сярысь улослвы тӧролэн но кивалтэтлэн пресс-служабзы ивортӥз. Озьы ик «Можга» центрын корэш йӧскалык нюръяськонъя ӵошатсконъёс но творчествоя коллективъёслэн возьматонъёссы ортчозы. Отын ик синпельёс басьтыны, нылкышноослэн йыре пононъёсынызы но кышетъёсынызы адӟытонэн тодматскыны, йӧскалык азбаре пыраны луоз. Эшъяськон кушын «Батырлар, алга!» («Вормисьёс, азьлань!») площадка ужалоз. Шулдыръяськонэ лыктэмъёс мешокъёсын жугиськонын, карнанъёсын бызьлонын, гира ӝутъянын ӵошатскыны быгатозы. Гужем эстрадаын устозэ арганчиез быръёнъёс мынозы. Тодэ вайытом, поръёслэн Семык шулдыръяськонзы 11-тӥ инвожое Камбарка ёросын ортчиз, нош удмуртъёслэн Герберзы – 18-тӥ инвожое Пичи Пурга ёросын. Ватсалом, 9-тӥ пӧсьтолэзе Ижкарын Космонавтъёслэн парказы йӧскаылк сюанъёслы сӥзем фестиваль (0+) ортчоз.  Тегъёс: бигеръёс йӧслыкъёс Сабантуй праздникъёс Можга Удмуртия  